Compton Gamma Ray Observatory
Store norske leksikon,Realfag,Astronomi,Astronomi,Organisasjoner og observatorier innen astronomi
Compton Gamma Ray Observatory var et amerikansk romobservatorium for registrering av høyenergiske astronomiske fenomener som gammaglimt, flares, pulsarer, novaer, supernovaer, aktive sorte hull og kosmisk stråling.
Observatoriet ble skutt opp med romfergen Atlantis 5. april 1991 under betegnelsen Gamma Ray Observatory. Det veide 17 tonn, og var ved oppskytning den tyngste astronomiske nyttelasten som hadde blitt fraktet ut i rommet. Observatoriet hadde fire instrumenter om bord, blant annet et spektrometer.Compton Gamma Ray Observatory gjorde den første kartleggingen av hele himmelen i gammabølgelengder. I tillegg ble det gjort en rekke interessante målinger, blant annet av høyenergiske gammaglimt. Observatoriet oppdaget dessuten blasarer.Observatoriet ble tilintetgjort med hensikt i en kontrollert tilbakevending 4. juni 2000 fordi styringssystemet om bord begynte å svikte.Compton Gamma Ray Observatory er oppkalt etter Arthur Holly Compton, nobelprisvinner i fysikk. Les mer i Store norske leksikon gamma-astronomi romobservatorium